A emoción, en a suya definición mas cheneral, ye un intenso estato mental que apareixe en o sistema niervoso de traza espontania y que prevoca una respuesta psicolochica positiva u negativa. Ye un impulso involuntario orichinato como respuesta a los estimulos de l'ambient que inducen sentimientos tanto en o ser humán como en animals y que desencadena conductas de reacción automatica. A emoción ye materia d'estudio d'a psicolochía, neurosciencia y, mas recientment, d'a intelichencia artificial.